Διοργανώσεις Ε.Π.Σ. Πειραιά 2023–24

Για την αγωνιστική περίοδο 2023–24, η Ένωση Ποδοσφαιρικών Σωματείων Πειραιά είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στην Περιφερειακή Ενότητα Πειραιά.

Πρωτάθλημα 

Η δομή του πρωταθλήματος της Ε.Π.Σ. Πειραιά για την αγωνιστική περίοδο 2023–24 είναι η εξής:
 Α΄ Κατηγορία
 1ος Όμιλος
 2ος Όμιλος
 Β΄ Κατηγορία
 1ος Όμιλος
 2ος Όμιλος
 Γ΄ Κατηγορία
 1ος Όμιλος
 2ος Όμιλος

Α΄ Κατηγορία 
Η κορυφαία κατηγορία της Ε.Π.Σ. Πειραιά απαρτίζεται από 28 ομάδες, χωρισμένες σε δύο ομίλους των 14 ομάδων αντίστοιχα.

Οι πρωταθλήτριες ομάδες των 2 ομίλων της Α΄ Κατηγορίας προκρίνονται στο Πρωτάθλημα Πρωταθλητριών Ε.Π.Σ. για την άνοδο στην Γ΄ Εθνική. Η ανάδειξη της πρωταθλήτριας και της δευτεραθλήτριας ομάδας της Α΄ Κατηγορίας για τις πρωταθλήτριες ομάδες των 2 ομίλων θα γίνει με βάση τα βαθμολογικά κριτήρια.  

Οι τελευταίες ομάδες των 2 ομίλων υποβιβάζονται στη Β΄ Κατηγορία, ενώ οι ομάδες που θα τερματίσουν στην 10η έως στην 13η θέση κάθε ομίλου, θα αγωνιστούν μεταξύ τους σε αγώνες κατάταξης (Play Out) για τον υποβιβασμό  αριθμού ομάδων, που τυχόν δημιουργήσει ο υποβιβασμός Πειραϊκών ομάδων από την Γ΄ Εθνική και η μη άνοδος της πρωταθλήτριας και δευτεραθλήτριας ομάδας στη Γ΄ Εθνική. Σε κάθε περίπτωση ο αριθμός των ομάδων της Α΄ Κατηγορίας, δεν μπορεί να υπερβαίνει τις 28 ομάδες, για την επόμενη αγωνιστική περίοδο. Εφόσον απαιτείται να υποβιβασθεί μια επιπλέον ομάδα, αυτή θα προκύψει μετά από μονό αγώνα κατάταξης των δύο ομάδων που θα τερματίσουν στην τελευταία θέση των ομίλων Play out, ενώ εφόσον απαιτείται να υποβιβασθούν δύο επιπλέον ομάδες, αυτές θα είναι οι δύο ομάδες που θα τερματίσουν στην τελευταία θέση των 2 ομίλων Play out. Σε περίπτωση που απαιτείται να υποβιβασθούν τρείς επιπλέον ομάδες της Α΄ Κατηγορίας, αυτές θα είναι οι 2 ομάδες που θα τερματίσουν στην τελευταία  θέση των 2 ομίλων Play out συν μια ομάδα που  θα προκύψει μετά από μονό αγώνα κατάταξης των  δύο ομάδων που θα τερματίσουν στην προτελευταία  θέση των ομίλων Play out.

Βαθμολογία 1ου ομίλου

Πηγή ΕΠΣ Πειραιά

Βαθμολογία 2ου ομίλου

Πηγή ΕΠΣ Πειραιά

Β΄ Κατηγορία 
Η Β΄ Κατηγορία απαρτίζεται από 24 ομάδες, χωρισμένες σε δυο ομίλους των 12 ομάδων αντίστοιχα. Δήλωσαν συμμετοχή και οι 24 ομάδες που είχαν δικαίωμα, με εξαίρεση την Α.Ε. Θύελλα/Αχιλλέας Κορυδαλλού που αδυνατούσε.

Οι πρωταθλήτριες ομάδες των 2 ομίλων της Β΄ Κατηγορίας προβιβάζονται στην Α΄ Κατηγορία. Η δευτεραθλήτρια ομάδα κάθε ομίλου ανεβαίνει απευθείας στην Α΄ Κατηγορία, εφόσον έχει βαθμολογική διαφορά 7 βαθμών και άνω από την τριταθλήτρια ομάδα, σε διαφορετική περίπτωση θα δώσουν αγώνες κατάταξης (Play off) με τις ομάδες που θα τερματίσουν στην 3η έως στην 5η θέση κάθε ομίλου, με την πρώτη ομάδα της κατάταξης να κερδίζει την άνοδο στην Α΄ Κατηγορία.

Συνολικά υποβιβάζονται 2 ομάδες στη Γ΄ Κατηγορία. Με την ολοκλήρωση της κανονικής διάρκειας του πρωταθλήματος, οι ομάδες που θα  τερματίσουν στην 9η έως στην 12η θέση κάθε θα δώσουν αγώνες κατάταξης (Play out) με την τελευταία ομάδα κάθε ομίλου των Play out να υποβιβάζεται στην Γ΄ Κατηγορία. Εφόσον υπάρξει περίπτωση οι ομάδες της Β΄ Κατηγορίας για την επόμενη αγωνιστική περίοδο να υπερβούν τον αριθμό των 28 ομάδων, τότε ανάλογος αριθμός ομάδων θα υποβιβασθεί στην Γ΄ Κατηγορία.

Βαθμολογία 1ου ομίλου

Πηγή ΕΠΣ Πειραιά

Βαθμολογία 2ου ομίλου

Πηγή ΕΠΣ Πειραιά

Γ΄ Κατηγορία 
Η Γ΄ Κατηγορία απαρτίζεται από 2 ομίλους. Ο 1ος όμιλος απαρτίζεται από τις 11 ομάδες που δήλωσαν συμμετοχή, ενώ ο 2ος  όμιλος περιλαμβάνει μόνο τις 13 Β΄ Ομάδες οι οποίες όμως δεν έχουν δικαίωμα ανόδου, εκτός της ανάδειξης της πρωταθλήτριας ομάδας. Επανεμφανίστηκε στα Πειραϊκά πρωταθλήματα η Δόξα Πειραιά μετά από απουσία ενός χρόνου και ο Μιθριδάτης Ρέντη μετά από απουσία 4 χρόνων, ξεκινώντας αμφότεροι από τη Γ΄ Κατηγορία. Αντίθετα, ο Ατρόμητος Κερατσινίου δεν επικαιροποίησε τα στοιχεία του στην πλατφόρμα του μητρώου της Γ.Γ.Α. και έχασε το δικαίωμα συμμετοχής στο πρωτάθλημα.

Η πρωταθλήτρια ομάδα του 1ου ομίλου προβιβάζεται απευθείας στην Β΄ Κατηγορία. Η δευτεραθλήτρια ομάδα ανεβαίνει απευθείας στην Β΄ Κατηγορία, εφόσον έχει βαθμολογική διαφορά 7 βαθμών και άνω από την τριταθλήτρια ομάδα και δεν διεξάγονται αγώνες κατάταξης, σε διαφορετική περίπτωση θα δώσει αγώνες κατάταξης (Play off) με τις ομάδες που θα τερματίσουν στην 3η έως στην 5η θέση. Η ομάδα που θα τερματίσει στην 1η θέση των Play off προβιβάζεται στην Β΄ Κατηγορία.

Βαθμολογία 1ου ομίλου

Πηγή ΕΠΣ Πειραιά

Βαθμολογία 2ου ομίλου

Πηγή ΕΠΣ Πειραιά

Κύπελλο 

Στο θεσμό του κυπέλλου συμμετέχουν υποχρεωτικά τα σωματεία της Ε.Π.Σ. Πειραιά της Α΄ Κατηγορίας και της Γ΄ Εθνικής Ερασιτεχνικής Κατηγορίας, προαιρετικά δε τα σωματεία της Β΄ και Γ΄ Κατηγορίας, καθώς και οι ερασιτεχνικές ομάδες των ομάδων που μετέχουν στα επαγγελματικά πρωταθλήματα της Σούπερ Λιγκ 1 και Σούπερ Λιγκ 2. Δήλωσαν συμμετοχή συνολικά 61 ομάδες, οι 4 ομάδες της Γ΄ Εθνικής και οι 28 της Α΄ Κατηγορίας, 19 ομάδες της Β΄ Κατηγορίας, 9 ομάδες της Γ΄ Κατηγορίας και οι Ερασιτέχνες του Ιωνικού.

Οι αγώνες σε όλες τις φάσεις διεξάγονται με το σύστημα των μονών συναντήσεων αποκλεισμού (Knockout). Μέχρι την ημιτελική φάση γηπεδούχος είναι η ομάδα της μικρότερης κατηγορίας, ενώ στην περίπτωση κλήρωσης δύο ομάδων της ίδιας κατηγορίας, ισχύει η κλήρωση για την γηπεδούχο ομάδα. Στην 1η φάση μετέχουν οι ομάδες Β΄ και Γ΄ Κατηγορίας. Στη 2η φάση μετέχουν οι 14 ομάδες που προκρίθηκαν από την 1η φάση, οι 28 ομάδες της Α΄ Κατηγορίας, καθώς και οι Ερασιτέχνες του Ιωνικού και 1 ομάδα προκρίνεται χωρίς αγώνα. Στην 3η φάση μετέχουν οι 22 ομάδες που προκρίθηκαν από την 2η φάση, καθώς και οι 4 ομάδες της Γ΄ Εθνικής και 6 ομάδες προκρίνονται χωρίς αγώνα. Η ομάδα που θα αναδειχθεί κυπελλούχος, θα πρέπει να δηλώσει υποχρεωτικά συμμετοχή στο Κύπελλο Ελλάδας της επόμενης αγωνιστικής περιόδου.

Οι αγώνες 

Πηγή ΕΠΣ Πειραιά

Παραπομπές

Εξωτερικοί σύνδεσμοι 

 

Ε.Π.Σ. Πειραιώς
Εγχώρια ποδοσφαιρικά πρωταθλήματα 2023–2024
Εγχώρια ποδοσφαιρικά κύπελλα 2023-2024